O‘zbekistonliklarga notarius orqali chet el valyutasida o‘zaro qarz olishga ruxsat berildi

14 sentabr kuni prezidentning «Shartnomaviy munosabatlarni tubdan takomillashtirish chora-tadbirlari to‘g‘risida"gi farmoni qabul qilindi. Farmon nusxasi «Gazeta.uz»da mavjud.
Farmon ayrim shartnomalarni tuzishda o‘rnatilgan sun’iy cheklovlarni olib tashlash va shartnomaviy munosabatlarda axborot tizimlaridan foydalanish uchun zarur shart-sharoitlar yaratishni ko‘zda tutadi.
Xususan, farmonga muvofiq, 2021 yil 1 dekabrdan quyidagi amaliyotlar bekor qilinadi:
Ta’kidlanishicha, yuqorida nazarda tutilgan holatlarda oldindan to‘lov va avans tomonlarning kelishuviga muvofiq belgilanadi.
Farmonda jismoniy shaxslarga qarz shartnomalarini notarial tasdiqlash orqali chet el valyutasida o‘zaro qarz berish va qaytarib olishga ruxsat berilishi belgilangan.
Shuningdek, farmonga ko‘ra, 2022 yil 1 yanvardan shartnomaviy munosabatlarning quyidagicha tartibi amal qiladi:
Farmonga muvofiq, elektron savdo maydonchalari orqali mahsulotlar oldi-sotdi qilinganda va boshqa bitimlar tuzishda eskrou tizimi joriy etiladi.

Qayd etilishicha, O‘zbekiston hukumati bilan tuziladigan energetika, kon-metallurgiya, aloqa sohasidagi investitsiya shartnomasi loyihalarini ishlab chiqish va kelishish bosqichida yetakchi xalqaro konsalting va yuridik kompaniyalar jalb etiladi.
2022−2023 o‘quv yilidan boshlab OTMda o‘qitish bo‘yicha shartnomalar elektron shaklda tuziladi.
Bundan tashqari, farmonda xo‘jalik yurituvchi subyektlar tomonidan shartnomalar tuzishda qo‘llash uchun tavsiyaviy xarakterga ega bo‘lgan korrupsiyaga qarshi qo‘shimcha shartlar ishlab chiqilishi va shartnomalar namunalari «yurxizmat.uz» maxsus axborot portaliga joylashtirilishi belgilangan.